<diacritize> Ibi ti mo ti n ronu bayii ni mo ti wo iwaju ti mo ri okuta nla kobiti kan. Mo mura o di ibi okuta yii. Nigba ti mo de ibe mmo ri ona kekere kan ti o ba inu iho okuta naa lo. Mo telee ona yii ki n baa wa aye boya mo le ri ibi fi ori pamo si, sugbon iyalenu lo je fun mi wi pe were ti mo ti rin to bi ese bata mefa ni mo ba ara mi ninu ile nla kan ti o tobi gidigidi ti o si lewa pupo. Lati ojo ti mo ti n rin kaa kiri aye yii n ko ba iru ile naa pade ri, o tile dara ju aafin oba Igbo Olodumare lo. Ni origun alapaandede ti won to lo leseese. Won po pupo n ko si ro pe ohun elemii ni won, nitori pe won ko kuro ni ibi kan, olukuluku duro si ipo re ni. Awon eye wonyi n dan, won pupa bii goolu, aya won funfun bii fadaka, bee ni enu won dabi eyin erin. Bi mo ti duro ti mo n wo won ni mo deedee ri i ti gbogbo won bere si korin leekan soso, won n yin Olorun logo. Orin naa dun to bee ti mo fi gbagbe ibi ti mo wa, n ko ranti iya ti o ti n je mi mo, mo la enu sile, die lo si ku ki ito ja sile lenu mi. <yor>Ibi tí mo tí ń ronú báyìí ni mo ti wo iwájú tí mo rí òkúta ńlá kọbìtì kan. Mo múra ó di ibi òkúta yìí. Nígbà tí mo dé ibẹ mmo rí ọnà kékeré kan tí ó bá inú ihò òkúta náà lọ. Mo tẹlée ọnà yìí kí n baà wá àyè bòyá mo lè rí ibi fi orí pamọ sí, ṣùgbọn ìyàlẹnu ló jẹ fún mi wí pé wéré tí mo ti rìn tó bí ẹsẹ bàtà mẹfà ni mo bá ara mi nínú ilé ńlá kan tí ó tóbi gidigidi tí ó sì lẹwà púpọ. Láti ọjọ tí mo ti ń rìn káa kiri ayé yìí n kò bá irú ilé náà pàdé rí, ó tilẹ dára ju àafin ọba Igbó Olódùmarè lọ. Ní orígun alápàáǹdẹdẹ tí wọn tò lọ lẹsẹẹsẹ. Wọn pọ púpọ n kò sì rò pé ohun ẹlẹmìí ni wọn, nítorí pé wọn kò kúrò ní ibi kan, olúkúlùkù dúró sí ipò rẹ ni. Àwọn ẹyẹ wọnyí ń dán, wọn pupa bíi góòlù, àyà wọn funfun bíi fàdákà, bẹẹ ni ẹnu wọn dàbí eyín erin. Bí mo ti dúró tí mo ń wò wọn ni mo déédéé rí i tí gbogbo wọn bẹrẹ sí kọrin lẹẹkan ṣoṣo, wọn ń yin Ọlọrun lógo. Orin náà dùn tó bẹẹ tí mo fi gbàgbé ibi tí mo wà, n kò rántí ìyà tí ó ti ń jẹ mí mọ, mo la ẹnu sílẹ, díẹ ló sì kù kí itọ já sílẹ lẹnu mi. 